Verë nga rrushi i ngrirë
Vera e bardhë e prodhuar nga rrushi i ngrirë nga të ftohtët është më e ëmbël dhe ka shije më komplekse se vera tradicionale
Temperaturat e ngrohta gjatë nëntorit dhe dhjetorit të kaluar e vonuan prodhimin e sivjetshëm të verës në pjesën veriore të Nju Jorkut. Vreshtarët kanë filluar tani prodhimin e verës së ëmbël nga rrushi i ngrisë, që është specialiteti i zonës. Kur bien temperaturat në zonat më të ftohta të Nju Jorkut fillon prodhimi i verës. Procesi kërkon që rrushi të jetë i ngrirë nga i ftohti. Kur rrushi i pavjelur ngrihet në vreshtë, ai prodhon verë më të ëmbël, më të trashë dhe më të koncentruar. Vera nga rrushi i ngrirë përmban 38% sheqer krahasuar me 22% në verën e bardhë tradicionale. Art Hunt është një ndër pronarët e kantinave të zonës: Gjerësia gjeografike dhe klima e zonës e bëjnë këtë rajon një ndër të vetmit në Shtetet e Bashkuara për prodhimin e verës së ëmbël. Disa vreshtarë nuk e vjelin rrushin deri në dimër me shpresën për të prodhuar verë nga rrushi i ngrirë. Shpesh herë kjo tentativë dështon, pasi drerët ose zogjtë e hanë rrushin, ose frutat dëmtohen nga shirat e fortë. Por kur procesi funksionon, rezultati është diçka speciale: thotë Art Hunt Kjo verë është shumë popullore në Kanada dhe Gjermani. Në Shtetet e Bashkuara përfaqëson një treg të vogël, por me çmim më të lartë se vera tradicionale. Një shishe shitet për 30 dollarë ose më shumë. Ralph Bonavist është bashkëpronar i një dyqani pijesh: Këtë vit prodhimi nuk filloi deri pas sezonit të festave, si rezultat i motit të ngrohtë në nëntor dhe dhjetor. Vonesat në sezonin e prodhimit shpesh rezultojnë në një sasi më të vogël vere, por vreshtarët thonë se për ata që e kërkojnë dhe e preferojnë këtë produkt, do të ketë mjaftueshëm.